1. ΑΝΑΓΚ.ΝΟΜΟΣ υπ’ αριθ. 379 της 4/7 Ιουν. 1945 Περί ατελούς εισαγωγής εξ Αμερικής δεμάτων τινών αποστελλομένων παρ’ ομογενών εις πρόσωπα διαμένοντα εν Ελλάδι. Άρθρ.1.-1.Δι’ αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως, επιτρέπεται να εισάγονται εξ Αμερικής, κατά παρέκκλισιν των εν ισχύϊ τελωνειακών, δασμολογικών και περί συναλλαγματικών διατυπώσεων διατάξεων, δέματα περιέχοντα είδη ενδύσεως, υποδήσεως και τρόφιμα, αποστελλόμενα μερίμνη της εκεί εδρευούσης οργανώσεως «Ελληνική Πολεμική Περίθαλψις» (GREEK WAR RELIEF ASSOCIATION) παρ’ ομογενών διαμενόντων εν Αμερική εις πρόσωπα διαμένοντα εν Ελλάδι. Άρθρ.2.-1.Τα κατά το προηγούμενον άρθρον δέματα εισαγόμενα εις Ελλάδα απαλλάσσονται της καταβολής των δασμών και φόρων, υπαγόμενα όμως, εις ειδικήν κατ’ αποκοπήν φορολογίαν, εισπραττομένην εν Ν. Υόρκη μέσω της ως άνω οργανώσεως (GREEK WAR RELIEF ASSOCIATION). 2.Η κατά τ’ ανωτέρω φορολογία, ο τρόπος της αποδόσεως αυτής και οι λοιποί όροι και διατυπώσεις εισαγωγής κανονισθήσονται εκάστοτε ομοίως δια των αποφάσεων του Υπουργού των Οικονομικών. Άρθρ.3.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 